লিনাক্স/ইউনিক্স ফাইল সিস্টেম সিমবোলিক লিংকস নামের আরেক ধরনের ফাইল সাপোর্ট করে যাকে সাধারনভাবে সিমলিংকস বলা হয়। এটি উইন্ডোজে শর্টকার্টস এর মত কাজ করে থাকে। বাইনারী এক্সিকিউটেবল ফাইল এবং ডাটা ফাইলসমূহের জন্য সিমলিংক তৈরী করতে এটি ব্যবহার করা হয় যাতে এগুলিকে একইসাথে হার্ডডিস্কের অনেক জায়গায় আছে বলে মনে হয়। তবে আপনি একটি ডিরেক্টরীর জন্যও সিমলিঙ্ক তৈরী করতে পারেন যাতে ঐ ডিরেক্টরীটি ফাইল সিস্টেমের বিভিন্ন জায়গা থেকে একসেস করা যায়। এর সবচেয়ে বড় সুবিধা হচ্ছে যখন আপনি কোন একটি ফাইল অথবা ডিরেক্টরীতে পরিবর্তন করবেন তখন তার সাথে সম্পর্কযুক্ত সকল সিমলিঙ্কে সেই পরিবর্তনটি অটোমেটিকভাবেই আপডেট হয়ে যাবে। সব জায়গাতেই এক ফাইলের সব কপিতে পরিবর্তন করার প্রয়োজন পড়ে না।